laion/Wikipedia-Exotic huggingface dataset:
ভুঁই আমলা

|synonyms_ref = }} ভুঁই আমলা ( বৈজ্ঞানিক নাম: Phyllanthus nirur ইংরেজি নাম: gale of the wind, stonebreaker or seed-under-leaf) হচ্ছে Phyllanthaceae পরিবারের Phyllanthus গণের ভেষজ গুল্ম। অযত্নে বেড়ে ওঠা এই গুল্মটি এশিয়ার অনেক দেশে জন্মে থাকে। এটি ৫০ থেকে ৭০ সেমি অর্থাৎ ২০-২৮ ইঞ্চি লম্বা হয় এবং এর শাখা-প্রশাখা উপরে উঠে। এর ছাল মসৃণ এবং হালকা সবুজ। এর অনেকগুলি ফ্যাকাশে সবুজ ফুল ফুটে এবং পরে সেটা প্রায়ই লাল হয়ে যায়। এর ফল ছোট আকৃতির ও ছোট মসৃণ ক্যাপসুল মতো বীজ ধারণকারী। ভুঁই আমলা প্রাচীনকাল থেকে ভেষজ ঔষুধ হিসাবে ঘরোয়াভাবে বা কবিরাজি পদ্ধতিতে তৈরি করে আসছে। শরীরের নানা ক্ষত সারাতে, জন্ডিস, পেটের অসুখ, আমাশয় ইত্যাদি রোগের চিকিৎসায় ভালও উপকার হয়। photos of phyllanthus niruri plant phyllanthus niruri niruri fruit Phyllanthus amarus plant from vellakkat mana bunch of niruri backside of niruri leav "The Plant List: A Working List of All Plant Species"। সংগ্রহের তারিখ জুন ৬, ২০১৪।  Patel, Jay Ram; Tripathi, Priyanka; Sharma, Vikas; Chauhan, Nagendra Singh; Dixit, Vinod Kumar (২০১১)। "Phyllanthus amarus: Ethnomedicinal uses, phytochemistry and pharmacology: A review"। Journal of Ethnopharmacology। 138 (2): 286–313। ডিওআই:10.1016/j.jep.2011.09.040। পিএমআইডি 21982793।
ওয়াহিদউদ্দিন আহমেদ

ড. ওয়াহিদউদ্দীন আহমেদ (১ জানুয়ারি ১৯২৩ - ৩ নভেম্বর ২০১৮) একজন বাংলাদেশী শিক্ষাবিদ । তিনি বাংলাদেশ প্রকৌশল ও প্রযুক্তি বিশ্ববিদ্যালয়-বুয়েটের তৃতীয় ভাইস চ্যান্সেলর হিসেবে দায়িত্ব পালন করেন। তিনি ১৯৭৫ সাল থেকে বাংলাদেশ বিজ্ঞান একাডেমির ফেলো ছিলেন। ওয়াহিদ ১৯৩৯ সালে কুমিল্লার নুনশীগঞ্জ উচ্চ বিদ্যালয় থেকে ম্যাট্রিকুলেশন এবং ১৯৪১ সালে ঢাকার জগন্নাথ ইন্টারমিডিয়েট কলেজ (বর্তমানে জগন্নাথ বিশ্ববিদ্যালয়) থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৪৩ সালে ঢাকা বিশ্ববিদ্যালয় থেকে স্নাতক এবং ১৯৪৬ সালে আলিগড় মুসলিম বিশ্ববিদ্যালয় থেকে ২য় বার স্নাতক ডিগ্রি অর্জন করেন। এরপর ১৯৫০ সালে ক্যালিফোর্নিয়া বিশ্ববিদ্যালয় বার্কলে থেকে স্নাতকোত্তর ডিগ্রি অর্জন করেন। ১৯৬২ সালে ওয়েলস ইউনিভার্সিটি থেকে পিএইচডি ডিগ্রি অর্জন করেন। ওয়াহিদউদ্দীন ১৯৫১ সালে শিক্ষকতা জীবনে শুরুর দিকে আহসানউল্লাহ প্রকৌশল বিশ্ববিদ্যালয়ে সহকারী অধ্যাপক (পরে বাংলাদেশ প্রকৌশল ও প্রযুক্তি বিশ্ববিদ্যালয়ে (বুয়েট) যোগদান করেন। তিনি ১৯৬৭ সালে চট্রগ্রাম প্রকৌশল কলেজের (বর্তমান- চট্টগ্রাম প্রকৌশল ও প্রযুক্তি বিশ্ববিদ্যালয়) প্রথম অধ্যক্ষ হিসেবে এবং ১৯৭২ সালে কারিগরি শিক্ষা পরিচালক পদে যোগদান করেন। তিনি ১৯৭৫ সালের এপ্রিল থেকে ১৯৮৩ সালের এপ্রিল পর্যন্ত বুয়েটের ভাইস চ্যান্সেলর হিসেবে দায়িত্ব পালন করেন। এ বিশ্ববিদ্যালয়ের ইতিহাসে তিনি ৩য়তম ভাইস চ্যান্সেলর। ১৯৮৬ থেকে ১৯৯২ সাল পর্যন্ত তিনি বিআইটি কাউন্সিলের ভাইস চেয়ারম্যান ছিলেন। এরশাদ সরকারের শেষ সময়ে দেশে অচলাবস্থা সৃষ্টি হলে ১৯৯০ সালের ডিসেম্বরে, রাষ্ট্রপতি বিচারপতি শাহাবুদ্দীন আহমদের নেতৃত্বাধীন অর্ন্তবর্তীকালিন সরকারের জ্বালানি ও খনিজ সম্পদ মন্ত্রনালয়ের উপদেষ্টা হিসেবে নিযুক্ত হন। প্রকৌশলী ড.ওয়াহিদউদ্দিন ১ জানুয়ারি ১৯২৩ সালে চাঁদপুর জেলার মতলব উত্তর উপজেলার মোহনপুর ইউনিয়নের পাঁচআনী গ্রামের সম্ভ্রান্ত মুসলিম পরিবারে জন্মগ্রহণ করেন। ৩ নভেম্বর ২০১৮ তারিখে বারডেম হাসপাতালে মৃত্যুবরণ করেন। তার এক পুত্র, তিন কন্যা সন্তান রয়েছে। "Prof Wahiduddin passes away"। The Daily Star (ইংরেজি ভাষায়)। ২০১৮-১১-০৪। সংগ্রহের তারিখ ২০১৮-১১-০৫।  "Professor Dr. Wahiduddin Ahmed"। buet.ac.bd। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৭।  "Celebrating 60 Years of EEB 2007 (1947-2007)"। buet.ac.bd। সংগ্রহের তারিখ ৪ জুলাই ২০১৬।  "BUET Alumni Association Reunion 2010 Held at BUET"। buet.ac.bd। সংগ্রহের তারিখ ৪ জুলাই ২০১৬।  "List of Fellow"। Bangladesh Academy of Sciences। Archived from the original on ১৫ এপ্রিল ২০১০। সংগ্রহের তারিখ ৪ আগস্ট ২০১৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) http://www.bangladesherkhabor.net/Obituaries/24487 "ড. ওয়াহিদউদ্দীন আহমেদ"। দৈনিক বাংলাদেশের খবর। সংগ্রহের তারিখ ২৯ জানুয়ারি ২০২১।  "ড. ওয়াহিদউদ্দীন আহমেদ"। দৈনিক যুগান্তর। সংগ্রহের তারিখ ২৩ জুলাই ২০১৯।
ভিক্টোরিয়া

ভিক্টোরিয়া বলতে বোঝাতে পারে: ভিক্টোরিয়া (অস্ট্রেলিয়া), অস্ট্রেলিয়ার দক্ষিণভাগের একটি অঙ্গরাজ্য। রাণী ভিক্টোরিয়া, যুক্তরাজ্য ও ব্রিটিশ সাম্রাজ্যের রাণী ছিলেন ভিক্টোরিয়া মেমোরিয়াল হল, পশ্চিমবঙ্গে অবস্থিত মহারানি ভিক্টোরিয়ার একটি স্মৃতিসৌধ ভিক্টোরিয়া ক্রিকেট দল, অস্ট্রেলিয়ার প্রথম-শ্রেণীর ক্রিকেট দল ভিক্টোরিয়া হ্রদ, আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ ভিক্টোরিয়া ইউনিভার্সিটি অব বাংলাদেশ, বাংলাদেশের একটি বেসরকারী বিশ্ববিদ্যালয় নড়াইল ভিক্টোরিয়া কলেজ, একটি ঐতিহ্যবাহী শিক্ষাপ্রতিষ্ঠান ভিক্টোরিয়া জুবিলি সরকারি উচ্চ বিদ্যালয়, বাংলাদেশের অন্যতম প্রাচীন মাধ্যমিক বিদ্যালয় এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্যাস প্রণালী

ব্যাস প্রণালী অস্ট্রেলিয়ার মূল ভূখণ্ড (মূলত ভিক্টোরিয়া অঙ্গরাজ্য) থেকে দক্ষিণের তাসমানিয়া দ্বীপকে পৃথককারী সমুদ্র প্রণালী। প্রণালীটি পূর্বে প্রশান্ত মহাসাগরের বাহু তাসমান সাগরকে পশ্চিমে ভারত মহাসাগরের বাহু অস্ট্রেলীয় মহাবাঁককে (Great Australian Bight) সংযুক্ত করেছে। ইংরেজ অভিযাত্রী ম্যাথিউ ফ্লিন্ডার্স প্রণালীটিকে ব্রিটিশ শল্যচিকিৎসক ও অভিযাত্রী জর্জ ব্যাসের নামে নামকরণ করেন। ব্যাস ১৭৯৮ সালে এই সমুদ্রপ্রণালীটি জাহাজে অতিক্রম করেন এবং প্রমাণ করেন যে তাসমানিয়া একটি দ্বীপ। প্রণালীটিতে প্রবাল প্রাচীর ও বহু দ্বীপ আছে, বিশেষত এর দক্ষিণভাগে। প্রণালীটি পূর্ব-পশ্চিমে ৫০০ কিলোমিটার দীর্ঘ এবং উত্তর-দক্ষিণে গড়ে ৩০০ কিলোমিটার প্রশস্ত। প্রণালীটি ৫০-৭০ মিটার গভীর। প্রণালীটির পশ্চিম প্রান্তসীমাতে কিং আইল্যান্ড দ্বীপ এবং পূর্ব প্রান্তসীমাতে ফুরনো দ্বীপপুঞ্জ অবস্থিত। প্রণালীটিতে ১৯৬৫ সালে ব্যারাকুটা নামক স্থানে প্রাকৃতিক গ্যাস আবিষ্কৃত হয়। ১৯৬৭ সালে হ্যালিবাট ও কিংফিশ পেট্রোলিয়াম ক্ষেত্রগুলি আবিষ্কৃত হয়। ১৯৭০ সালে খনিজ তেলের উৎপাদন শুরু হয়। তাসমানিয়ার আদিবাসীরা সম্ভবত ৪০ হাজার বছর আগে সর্বশেষ বরফ যুগে একটি স্থলযোজকের মাধ্যমে মূল অস্ট্রেলীয়া ভূখণ্ড থেকে তাসমানিয়া দ্বীপে আগমন করে। আজ থেকে ৮০০০ বছর আগে সমুদ্রের উচ্চতা বৃদ্ধি পেয়ে ব্যাস প্রণালীর জন্ম হয় এবং তারা মূল অস্ট্রেলিয়া ভূখণ্ড থেকে বিচ্ছিন্ন হয়ে যায়। "Limits of Oceans and Seas, 3rd edition" (পিডিএফ)। International Hydrographic Organization। ১৯৫৩। ৮ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ফেব্রুয়ারি ২০১০।  C. V. Murray-Wallace (২০১৪), "The continental shelves of SE Australia", F.L. Chiocci; A.R. Chivas, Continental Shelves of the World: Their Evolution During the Last Glacio-Eustatic Cycle, Geological Society of London উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hendrich, J.H., Palmer, I.D., and Schwebel, D.A., 1992, Fortescue Field, Gippsland Basin, Offshore Australia, In Giant Oil and Gas Fields of the Decade, 1978-1988, AAPG Memoir 54, Halbouty, M.T., editor, Tulsa: American Association of Petroleum Geologists, আইএসবিএন ০৮৯১৮১৩৩৩০ Lourandos, Harry (মার্চ ১৯৯৩)। "Hunter-Gatherer Cultural Dynamics: Long- and Short-Term Trends in Australian Prehistory"। Journal of Archaeological Research। 1 (1): 67–88। জেস্টোর 41053069।
মতিন মিয়া

মোহাম্মদ মতিন মিয়া (জন্ম: ২০ ডিসেম্বর ১৯৯৮; মতিন মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলে থাকেন। ২০১৬–১৭ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সাইফের হয়ে তিনি ৩৩ ম্যাচে ৮টি গোল করেছেন। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন। ২০১৮ সালে, মতিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি ১৬ ম্যাচে ২টি গোল করেছেন। দলগতভাবে, মতিন এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন। মোহাম্মদ মতিন মিয়া ১৯৯৮ সালের ২০শে ডিসেম্বর তারিখে বাংলাদেশের সিলেটের তাজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি তার বাবা-মায়েরর দুই ছেলের মধ্যে কনিষ্ঠতম, এছাড়াও তার চার বোন রয়েছে। পেশাদার ফুটবল খেলা শুরু করার আগে তিনি রংমিস্ত্রির কাজ করতেন। মতিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৬ই আগস্ট তারিখে তিনি ২০১৮ এশিয়ান গেমসে থাইল্যান্ড অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন। ২০১৮ সালের ৫ই অক্টোবর তারিখে, মাত্র ১৯ বছর ৯ মাস ১৬ দিন বয়সে, মতিন ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় তৌহিদুল আলম সবুজের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মতিন সর্বমোট মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৫ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৪ মার্চ ২০২২ পর্যন্ত হালনাগাদকৃত। "জীবনের রং বদলে গেছে মতিনের"। প্রথম আলো। ১২ ফেব্রুয়ারি ২০১৭।  "Bangladesh vs. Philippines - October 5, 2018"। ইএসপিএন (ইংরেজি ভাষায়)। ৫ অক্টোবর ২০১৮। সংগ্রহের তারিখ ১ এপ্রিল ২০২১।  "Bangabandhu Gold Cup 2018: Philippines 1-0 Bangladesh"। pff (ইংরেজি ভাষায়)। ৬ অক্টোবর ২০১৮। সংগ্রহের তারিখ ১ এপ্রিল ২০২১।  "Bangladesh - Philippines live - 5 October 2018"। ইউরোস্পোর্ট (ইংরেজি ভাষায়)। ৫ অক্টোবর ২০১৮। সংগ্রহের তারিখ ১ এপ্রিল ২০২১।  "শ্রীলঙ্কা বনাম বাংলাদেশ"। globalsportsarchive (ইংরেজি ভাষায়)। ১৯ জানুয়ারি ২০২০। সংগ্রহের তারিখ ১ এপ্রিল ২০২১। [স্থায়ীভাবে অকার্যকর সংযোগ] সকারওয়েতে মতিন মিয়া (ইংরেজি) ট্রান্সফারমার্কেটে মতিন মিয়া (ইংরেজি) ওয়ার্ল্ডফুটবল.নেটে মতিন মিয়া (ইংরেজি) ইএসপিএন এফসিতে মতিন মিয়া (ইংরেজি) ন্যাশনাল-ফুটবল-টিমস.কমে মতিন মিয়া (ইংরেজি)
গণ

গণ (সংস্কৃত: गण) বলতে দেবতা শিব ও দেবী পার্বতীর অনুচরবৃন্দকে বোঝায়। হিন্দুধর্ম মতে গণবৃন্দ শিবের পরিচর্যা করেন এবং কৈলাস পর্বতে আবাস। গণদের নেতা হিসেবে গণেশকে শিব বেছে নিয়েছিলেন, তাই গণেশের উপাধি গণেশ বা গণপতি, "গণের প্রভু বা নেতা"। গণদের নেতা কে হবেন তা নিয়ে একসময় দেব ও দেবীর মধ্যে প্রতিযোগিতা চলছিল। উদ্দেশ্য ছিল পৃথিবীকে একবার প্রদক্ষিণ করে দেবী পার্বতীর কাছে ফিরে আসা। তারা গণেশ সহ তাদের বাহন নিয়ে দ্রুত গতিতে ভ্রমণ করেছিল। যাইহোক, যেহেতু তিনি ভারী ছিলেন এবং ছোট ইঁদুরের উপর চড়েছিলেন, তার গতি উল্লেখযোগ্যভাবে ধীর ছিল যা তাকে রেস জেতার ক্ষেত্রে অসুবিধায় ফেলেছিলো। দৌড়ের সময়, যখন গণেশ পার্বতী থেকে দূরে ছিলেন না, তখন ঋষি নারদ এসে তাঁর যাত্রা সম্পর্কে জিজ্ঞাসা করলেন। ঋষি ঐশ্বরিক হওয়া সত্ত্বেও সমুদ্রযাত্রার শুরুতে একজন ব্রাহ্মণের মুখোমুখি হওয়া দুর্ভাগ্য বলে বিশ্বাস করা হয় বলে দেবতা বিরক্ত হয়েছিলেন। যাইহোক, এটি অশুভ লক্ষণ হিসাবেও দেখা হয় যখন কেউ জিজ্ঞাসা করে যে ভ্রমণকারী কোথায় যাচ্ছিল যখন সে ইতিমধ্যেই তাদের গন্তব্যের পথে ছিল। তবুও, নারদ তাকে শান্ত করলেন এবং ক্রোধ শান্ত করলেন। গণেশ তখন তার রাগ এবং উদ্দেশ্য সাধনের তার আকাঙ্ক্ষা ব্যাখ্যা করলেন। ঋষি ভগবানকে সান্ত্বনা দিলেন যে তিনি যেমন শিশু ছিলেন, পৃথিবী তাঁর মায়ের সমতুল্য; এইভাবে গণেশের ক্ষমতা ছিল পার্বতীর চারপাশে প্রদক্ষিণ করা এবং গণের প্রধান হওয়া। পার্বতী শীঘ্রই গণেশকে দেখতে পান এবং তার দৌড় সম্পূর্ণ করার ব্যবস্থাপনা সম্পর্কে জিজ্ঞাসা করেন। শিশুটি ঋষি নারদের সাথে তার আলোচনার কথা বলল। পার্বতী সন্তুষ্ট হন এবং তাকে গণের ব্যবস্থাপক বলে দাবি করেন। গণাধিপতি Dictionary of Hindu Lore and Legend, Anna L. Dallapiccola, আইএসবিএন ০-৫০০-৫১০৮৮-১ HS, Anusha (২০২০-০৪-০৬)। Stories on Lord Ganesh Series - 20: From Various Sources of Ganesh Purana (ইংরেজি ভাষায়)। Independently Published। আইএসবিএন 979-8-6343-9967-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Apte। পৃষ্ঠা 395। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thapan। পৃষ্ঠা 20। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১ The Ganas: Hooligans of Heaven
জোসেফ আফুসি

জোসেফ আফসু (জন্মঃ ১১ নভেম্বর ১৯৮২) একজন নাইজেরিয়ান ফুটবল কোচ এবং সাবেক খেলোয়াড় যিনি বাংলাদেশের ক্লাব শেখ জামাল ধনমণ্ডি ক্লাবের প্রধান কোচ। তিনি খেলেছেন শেখ জামাল ধানমন্ডি ক্লাব, এফসি বেডন, জুগ ৯৪, সোলথুর্ন ক্লাব, সিএসএম সিহলুল পিয়াতরা নেমাত, এফসি একাডেমিক ক্লিনিনি এবং সিএস মিনিরুল লুপেনি। এফসি সিহলুল পিয়াতরা নেমাত লিগ ২ বিজয়ী (১): ২০০৮-২০০৯ শেখ জামাল ধনমন্ডি ক্লাব বাংলাদেশ প্রিমিয়ার লীগ (১) ২০১০-২০১১ শেখ জামাল ধনমন্ডি ক্লাব বাংলাদেশ প্রিমিয়ার লীগ (২) ২০১৩-১৪, ২০১৪-১৫ ফেডারেশন কাপ (১) ২০১৩-১৪ "Nigerian coach Joseph Afusi gives Indian club Churchill Brothers new lease of life"। soccernigeria.com.ng। ১১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৯।  "আবারো শেখ জামালে আফুসি"। www.m.mzamin.com। সংগ্রহের তারিখ ১২ নভেম্বর ২০১৮।  "J. Afusi"। Soccerway। সংগ্রহের তারিখ ১৬ জানুয়ারি ২০১৫।  সকারওয়েতে জোসেফ আফুসি (ইংরেজি)
গণাধিপতি

গণাধিপতি গণ নামে পরিচিত হিন্দু পৌরাণিক দেবতা শিবের অনুচরবৃন্দের দলপতির উপাধি। অধিকাংশ পুরাণ অনুসারে গণেশ হলেন গণাধিপতি; সেই কারণে তার অপর নাম গণেশ বা গণপতি। তবে কোনও কোনও ব্যাখ্যা অনুযায়ী, নন্দী ও দক্ষও গণাধিপতি। দক্ষযজ্ঞের পর শিব সন্তুষ্ট হয়ে দক্ষকে গণাধিপতি করেছিলেন। অন্ধক অসুরও মৃত্যুর পূর্বে বর প্রার্থনা করলে শিব তাকে গণাধিপতি করে দেন। মৎস্যপুরাণ অনুসারে বীরক একজন গণাধিপতি। মহাভারতে ৩৩ জন গণাধিপতির উল্লেখ আছে। এঁরা হলেন – নন্দীশ্বর, মহাকায়, গ্রামণী, বৃষভধ্বজ, গণেশ্বর, বিনায়ক, সৌম্য, রৌদ্র, যোগভৃত, যোগীসমূহ, সরিৎসমূহ, আকাশ ও সুপর্ণ ইত্যাদি। কৃষ্ণ যজুর্বেদ মতে গণাধিপতির সংখ্যা অগণ্য। লিঙ্গপুরাণ অনুসারে অসুরদের হাত থেকে দেবতা ও ব্রহ্মাকে রক্ষা করতে শিব স্বয়ং গণেশ্বর বা গনাধিপতি মূর্তি ধারণ করেন। সৌরপুরাণ, রামায়ণ ও মহাভারতের বনপর্বে শিবই গণাধিপতি। তবে বামনপুরাণে গণেশকে গনাধিপতির স্বীকৃতি দেওয়া হয়েছে। গণ শিব পৌরাণিকা (বিশ্বকোষ হিন্দুধর্ম), প্রথম খণ্ড, ফার্মা কেএলএম প্রাইভেট লিমিটেড, কলকাতা, ২০০১
শকুনি দীঘি

শকুনি দীঘি বা শকুনি লেক বাংলাদেশের মাদারীপুর শহরের প্রাণকেন্দ্রে অবস্থিত মানবসৃষ্ট দীঘি। তটভূমিসহ শকুনি দীঘির আয়তন ১,০১,১৭২ বর্গমিটার, দৈর্ঘ্য ৪৮৬ মিটার ও প্রস্থ ১৯৮ মিটার। ১৯৪৩ সালে মাদারীপুর শহরকে প্রমত্তা আড়িয়াল খাঁ নদের পাড় থেকে নতুন করে স্থাপনের জন্য দক্ষিণে সরিয়ে আনার লক্ষ্যে এ দীঘিটি খনন করা হয়। কাগজপত্রে এর নাম  ‘শকুনি দীঘি’ হলেও স্থানীয়দের কাছে এটি ‘মাদারীপুর লেক’ হিসেবে সুপরিচিত। মাদারীপুর পৌর এলাকায় শহরের কেন্দ্রে ১১১নং শকুনি মৌজায় (দাগ নং ৪২১) ১৯.৪৫ একর ভূমির উপর শকুনি দীঘির অবস্থান। ঐতিহাসিকদের মতে, পদ্মা ও আড়িয়াল খাঁ নদীর ভাঙ্গান রক্ষায় ১৯৪৩ সালে লেকটি খনন করে এর চারপাশে নতুন শহর স্থাপন করা হয়। চল্লিশের দশকে এ অঞ্চলে মাটিকাটা শ্রমিকের অভাব থাকায় ২০ একর আয়তনের এই লেক খনন করার জন্য তৎকালীন ব্রিটিশ প্রসাশন ভারতের বিহার ও উড়িষ্যা অঞ্চল থেকে ২ হাজার শ্রমিক ভাড়া করে আনে। ৯ মাসে এর খনন কাজ সম্পন্ন হয়। এটি এ অঞ্চলের দীর্ঘতম লেক হিসেবে পরিচিত। মাদারীপুর পৌরসভা ২০১৩ সালে ২২ কোটি  টাকা ব্যয়ে এর সৌন্দর্য বর্ধনের কাজ শেষ করে। বঙ্গবন্ধু ম্যুরাল, শহীদ কানন, শিশু পার্ক, স্বাধীনতা অঙ্গন, এমপি থিয়েটার মঞ্চ, শান্তি ঘাটলা, পানাহারসহ মাদারীপুর ঘড়ি নামে একটি ওয়াচ টাওয়ার রয়েছে ‘শকুনি লেক’ প্রকল্পে। "শকুনি লেক | আয়োজন | The Daily Ittefaq"। archive1.ittefaq.com.bd। ২০১৯-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৩।  "বাংলাদেশ পর্যটন সংরক্ষিত এলাকা" (পিডিএফ)।  "ঐতিহ্যবাহী শকুনী দীঘি প্রাকৃতিক সৌন্দর্যমণ্ডিত একটি দর্শনীয় স্থান"। The Daily Sangram। সংগ্রহের তারিখ ২০১৯-০৭-২৩। [স্থায়ীভাবে অকার্যকর সংযোগ] মাহমুদ, লিখন (১০ ডিসেম্বর ২০১২)। মাদারিপুর ইতিবৃত্ত। বিশ্বসাহিত্য কেন্দ্র মাদারিপুর। পৃষ্ঠা ৭। আইএসবিএন 978-984-35-3208-4।  "পযর্টন শিল্পের এক অপার সম্ভাবনাময় 'শকুনি লেক'"। www.jaijaidinbd.com। সংগ্রহের তারিখ ২০১৯-০৭-২৩।  travelnews; travelnews (২০১৯-০৫-২৪)। "শকুনি লেক"। Travel News Bangladesh (ইংরেজি ভাষায়)। সংগ্রহের তারিখ ২০১৯-০৭-২৩।  webdesk@somoynews.tv। "শেষ হয়েছে শকুনী লেকের সৌন্দর্য বর্ধনের কাজ, দর্শনার্থীদের ভিড়"। somoynews.tv (ইংরেজি ভাষায়)। সংগ্রহের তারিখ ২০১৯-০৭-২৩।  সেনাপতি দিঘি রামসাগর কমলারাণীর দীঘি বাংলাদেশের দ্বিতীয় বৃহত্তম দীঘি উইকিভ্রমণে শকুনি দীঘি সম্পর্কিত ভ্রমণ নির্দেশিকা রয়েছে।
ডোনাল্ড আগু

ডোনাল্ড আগু একজন অবসরপ্রাপ্ত নাইজেরিয়ান ফুটবল খেলোয়াড়। তার জন্ম ১৯ ডিসেম্বর ১৯৭৫ সালে। আবাহনী লিমিটেডের হয়ে বাংলাদেশে ফুটবল খেলেন। তিনি রাঙেরস ইন্টারন্যাশনাল ক্লাবে তার কর্মজীবন শুরু করেন। ১৯৯৪ সালে ইউরোপে খেলা শুরু করেন। ফার্স্ট লীগ অফ সার্বিয়া এন্ড মন্টিনিগ্রোতে এক মৌসুমে তিনি এফ কে ওবিলিচের হয়ে খেলেছিলেন। মার্কিন যুক্তরাষ্ট্রের সালেনিটান ১৯১৯ এর হয়েও খেলেন। জার্মানির অগসবুর্গ ক্লাবে ও ছিলেন। ২০০০-২০০২ এসএসভি রিটলিংন ০৫ ও ২. বুন্দেসলিগা ক্লাবের হয়ে খেলেছিলেন। ২০০২ সালের জানুয়ারী মাসে নাইজেরিয়া ফেরার আগে আবাহনী লিমিটেডের হয়ে বাংলাদেশে ফুটবল খেলেন। এবং এনুগু রোভার্স থেকে ক্যারিয়ার শেষ করেন। আবাহনী লিমিটেড (ঢাকা) জোসেফ আফুসি Donald Agu at footballfacts.ru (রুশ) "Donald Agu" (German ভাষায়)। fussballdaten.de। সংগ্রহের তারিখ ২৩ ফেব্রুয়ারি ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) "Donald Agu"। worldfootball.net। সংগ্রহের তারিখ ২৩ ফেব্রুয়ারি ২০১২।
কাজী সালিমুল হক কামাল

কাজী সালিমুল হক কামাল (জন্ম: ১৮ আগস্ট ১৯৫১) হলেন একজন বাংলাদেশি ব্যবসায়ী ও রাজনীতিবিদ যিনি মাগুরা-২ আসনের সাংসদ হিসেবে দায়িত্ব পালন করেছিলেন। তিনি জিকিউ গ্রুপের মালিক। কাজী সালিমুল হক কামাল ১৮ আগস্ট ১৯৫১ সালে ঢাকায় জন্মগ্রহণ করেন। তার পৈতিক নিবাস মাগুরায়। তিনি কাজী আকরামুল হকের ছেলে। ঢাকা বিশ্ববিদ্যালয় থেকে তিনি এমবিএ ডিগ্রী অর্জন করেন। কাজী সালিমুল হক কামাল ইকোনো গ্রুপ ও জিকিউ গ্রুপের চেয়ারম্যান। তিনি ঢাকা রেনাল্ড সেন্টার এন্ড জেনারেল হাসপাতালের প্রতিষ্ঠাতা। কাজী সালিমুল হক কামাল পঞ্চম, ষষ্ঠ ও অষ্টম জাতীয় সংসদে মাগুরা-২ আসনের সাংসদ হিসেবে দায়িত্ব পালন করেছিলেন। তিনি ১০ আগস্ট ২০১৬ সালে বিএনপি থেকে পদত্যাগ করেন। ২০১৮ সালের ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় তাকে ১০ বছরের কারাদণ্ড প্রদান করার পাশাপাশি ২ কোটি ১০ লাখ টাকা জরিমানা করে ঢাকার ৫ নং বিশেষ জজ আদালত। পরে তিনি উচ্চ আদালতে রায়ের বিরুদ্ধে আপিল করলে তার আপিল খারিজ করে দেয় উচ্চ আদালত। "পদত্যাগ করলেন মাগুরার কামাল"। সমকাল। ১১ আগস্ট ২০১৬। ২৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৯।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "তারেক জিয়াসহ বাকিদের ১০ বছর জেল"। কালের কণ্ঠ। ৮ ফেব্রুয়ারি ২০১৮। সংগ্রহের তারিখ ২৩ জুলাই ২০১৯।  "খালেদা জিয়ার পাঁচ বছরের জেল"। প্রথম আলো। ৮ ফেব্রুয়ারি ২০১৮। সংগ্রহের তারিখ ২৪ জুলাই ২০১৯।  "খালেদার সাজা বেড়ে ১০ বছর, সংলাপ বৃহস্পতিবার"। ডয়েচে ভেলে বাংলা। ৩০ অক্টোবর ২০১৮। সংগ্রহের তারিখ ২৩ জুলাই ২০১৯।  "হাইকোর্টে খালেদার সাজা বেড়ে ১০ বছর"। সমকাল। ৩১ অক্টোবর ২০১৮। সংগ্রহের তারিখ ২২ জুলাই ২০১৯। [স্থায়ীভাবে অকার্যকর সংযোগ]
মো. শওকত ইমাম

শহীদ কর্নেল মো. শওকত ইমাম বাংলাদেশ সেনাবাহিনীর কর্নেল ছিলেন। তিনি জাতিসংঘ অন্তর্বর্তীকালীন সহায়তা মিশনে অধিনায়ক সহ বেশ কয়েকটি পদে অধিষ্ঠিত ছিলেন। ২০০৯-এর বিডিআর বিদ্রোহে নিহত হওয়ার সময়ে তিনি বিডিআরের সেক্টর কমান্ডার পদে দায়িত্ব পালন করেছিলেন। মো. শওকত ইমাম ২০ মে ১৯৬১ সালের পূর্ব পাকিস্তানে টাঙ্গাইলে (বর্তমান বাংলাদেশ) জন্মগ্রহণ করেন। শহীদ কর্নেল মো. শওকত ইমাম ১৯৮৪ সালের ১ জুন আর্টিলারি রেজিমেন্টে কমিশন লাভ করেন। চাকরি জীবনে তিনি ৫, ২১, ৩৬ ও ৩৮ এডি রেজিমেন্ট আর্টিলারি, ১৪ ফিল্ড রেজিমেন্ট আর্টিলারি, ২৩ রাইফেল ব্যাটালিয়ন, এসিঅ্যান্ডএস ও সেনা সদর আর্টিলারি পরিদপ্তরে বিভিন্ন নিযুক্তিতে দায়িত্ব পালন করেন। তিনি জর্জিয়ায় জাতিসংঘ পর্যবেক্ষণ মিশন এবং সুদানে জাতিসংঘ মিশনে দায়িত্ব পালন করেন। সবশেষে তিনি বিডিআরের সেক্টর কমান্ডার পদে দায়িত্ব পালন করছিলেন। তিনি স্ত্রী নুজহাত আহসান ও একমাত্র কন্যা সুমেরা ফাইজা আজরিনকে রেখে গেছেন। ২৫ ফেব্রুয়ারি ২০০৯ সালের বাংলাদেশ রাইফেলস বিদ্রোহে কর্নেল মো. শওকত ইমাম নিহত হন। বিদ্রোহে নিহত অন্যান্য সেনা কর্মকর্তাদের পাশাপাশি তাকেও পূর্ণ রাষ্ট্রীয় মর্যাদায় দাফন সম্পন্ন করা হয়। ২ মার্চ ২০০৯ সালে বাংলাদেশ আর্মি গ্রাভেয়ার্ডে বনানীতে তাকে দাফন করা করা হয়। শাকিল আহমেদ গুলজার উদ্দিন আহমেদ ২০০৯-এর বিডিআর বিদ্রোহ "Perpetrators to be brought to justice"। thedailystar.net। The Daily Star। ৮ মার্চ ২০০৯। সংগ্রহের তারিখ ১৯ নভেম্বর ২০১৬।  "12 more Bangladeshi monks deported from Burma - Kaladan Press Network"। kaladanpress.org। Kaladan News। ২০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "Officers, soldiers who were killed"। thedailystar.net। The Daily Star। ৫ নভেম্বর ২০১৩। সংগ্রহের তারিখ ১৯ নভেম্বর ২০১৬।  "Army officers' janaza today"। thedailystar.net। The Daily Star। ২ মার্চ ২০০৯। সংগ্রহের তারিখ ১৯ নভেম্বর ২০১৬।  "Cablegate: Leahy Vetting for Para Military Training Exercise 09-1"। scoop.co.nz। Scoop News। সংগ্রহের তারিখ ১৯ নভেম্বর ২০১৬।  "Leahy Vetting for Para Military Training Exercise 09-1 Course, October 12 - November 13"। wikileaks.org। Wikileaks। ৭ সেপ্টেম্বর ২০১৬। সংগ্রহের তারিখ ১৯ নভেম্বর ২০১৬।  "bYTEBoss List_RAOWA_Member"। byteboss.com। ২০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "BDR pushes back 19 Burmese national to Burma - Kaladan Press Network"। www.kaladanpress.org। Kaladan News। ২০ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  Al-mahmood, Syed Zain। "Anniversary of a Mutiny"। archive.thedailystar.net। The Daily Star। ২৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "Janaza for 41 slain army officers, DG's wife tomorrow (Monday) at National Parade Square"। highbeam.com। United News of Bangladesh। ১ মার্চ ২০০৯। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "50 laid to rest with state honours"। thedailystar.net। The Daily Star। ৩ মার্চ ২০০৯। সংগ্রহের তারিখ ১৯ নভেম্বর ২০১৬।  Akash, Jahangir Alam। Pain (ইংরেজি ভাষায়)। Xlibris Corporation। পৃষ্ঠা 274। আইএসবিএন 9781456858032। সংগ্রহের তারিখ ১৯ নভেম্বর ২০১৬।
ফরজ

ফরজ (আরবি: فَرَضْ) সরাসরি মুসলিম সমাজের সাথে সম্পৃক্ত, একটি আরবি শব্দ যা অবশ্য কর্তব্য কোন ধর্মীয় আচারকে নির্দেশ করে। ইসলাম ধর্মের পবিত্র ধর্মগ্রন্থ আল-কুরআনের সূরা আন-নূর এর ১নং আয়াতে ব্যবহারের কারণে, ফরজকে একটি কুরআনিক শব্দেও অভিহিত করা হয়। سُوۡرَۃٌ اَنۡزَلۡنٰہَا وَفَرَضۡنٰہَا وَاَنۡزَلۡنَا فِیۡہَاۤ اٰیٰتٍۭ بَیِّنٰتٍ لَّعَلَّکُمۡ تَذَکَّرُوۡنَ অনুবাদ; একটি সূরাহ্ --এটি অবতারণ করেছি এবং এটিকে অবশ্য-পালনীয় (ফরজ) করেছি, আর এত অবতারণ করেছি সুস্পষ্ট আয়াতসমূহ, যাতে তোমরা উপদেশ গ্রহণ কর। [সূূূরা আন-নূূর, আয়াত ১] ফার্সি, তুর্কি, উর্দু, হিন্দি ভাষায়ও ফরজ একই অর্থে ব্যবহৃত হয়। ইসলাম ধর্মে ফরজ বলতে বুঝায়– আল্লাহ তাঁর অনুসারীদের উপর যেসব কাজ আবশ্যক করেছেন। যে সকল মুসলমান এই আবশ্যক কাজগুলো পালন করবেন তারা মুক্তি ও সওয়াব অর্জন করবেন। ফিকাহ্ ফরজকে দুই শ্রেণিতে ভাগ করেছে। সকল মুসলমানকে ব্যক্তিক পর্যায় থেকে এই কাজগুলো পালন করতে হবে। যেমন- প্রতিদিনের নামাজ, রমজান মাসের রোজা ও জীবনে অন্তত একবার হজ্জ (যদি সামর্থ থাকে),যাকাত আদায়। কোন সম্প্রদায় বা উম্মাহর উপর আরোপিত কর্তব্য। যেমন- জানাজার নামাজ, সম্প্রদায়ের সকল সদস্যকে অংশগ্রহণ করতে হয় না বরং সেখান থেকে যথেষ্ট পরিমাণ মানুষ অংশগ্রহণ করলেই চলে। "সূরা আন-নূর শ্লোক/আয়াত 1 | 24:1 النور - Quran O"। qurano.com। সংগ্রহের তারিখ ২০২১-০৪-১৭।  সাত্তার, মাওলানা শাহ আবদুস। "সর্বশ্রেষ্ঠ ইবাদত সালাত"। দৈনিক কালের কণ্ঠ। সংগ্রহের তারিখ ২৪ মে ২০১৮।  [পূর্ণ তথ্যসূত্র প্রয়োজন] আল্লাহ প্রবেশদ্বার ইসলাম প্রবেশদ্বার ওয়াজিব সুন্নত মুস্তাহাব মাকরুহ নমাজ ফিকহ আল্লাহ কুরআন আসমাউল হুসনা তাওহীদ যিকর ইসলামের পঞ্চস্তম্ভ কাবা রাসূল নবী